Megaceras quadraticollis

Megaceras quadraticollis er en bille som hører til gruppen hornbiller i familien skarabider (Scarabaeidae).

Utseende 
En stor (ca. 40 millimeter), kort og bred, blank, svart hornbille. Hannen har et kraftig horn i pannen, dette er særlig kraftig hos denne arten, og to korte, butte, framoverrettede horn på pronotum, som er høyt hvelvet, for det meste svært blankt, men med et parti med kraftig, nettmasket skulptur på hver side. For-leggen (protibia) har tre tenner. Dekkvingene er glatte og blanke.

Levevis 
Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.

Utbredelse 
Arten er kjent fra Brasil, Peru og Ecuador.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Megaceras Hope, 1837
 Megaceras quadraticollis Dechambre, 1975

Eksterne lenker 
 Bilder av arten
 
 

Hornbiller
Biller formelt beskrevet i 1975
Dyr formelt beskrevet av Roger Paul Dechambre
Brasils insekter
Perus insekter
Ecuadors insekter